

**Møtebok**

**Leveld, Torpo og Ål sokneråd**

**Møte 14.01.2025**

**Møtestart: kl 16.30 Ål kyrkjestugu**

**Møteslutt: kl 18.05**

**Til stade:**

**Medlemer:** Liv A. Solberg(Leveld), Inger Haug(Leveld), Frøydis Stoveland Dekko (Torpo), Kari Kristine Flatland (Torpo), Audun Vestenfor (Ål),Anne Kjersti Frøyen (Ål), Geir Wiknes (sokneprest)

**Varamedlem:** Marianne Laa (Ål), Wenche Skår-Ekse (Ål).

**Andre:** Anne Gerd Jorde, sekretær

**Forfall:** Ingrid K. Hajem (Ål), Arild Øystese Hansen (Ål),

SAKSLISTE:

SR sak 01/25: Godkjenning av referat frå møte 03.12.2024 og godkjenning av innkallinga.

SR sak 02/25: Evaluering av jula 2024

SR sak 03/25: Avskjed for prostipresten
SR sak 04/25: Drop-in bryllup 14. februar 2025

SR sak 05/25: Årsmøte 2025

SR sak 06/25: Status kyrkjebladet

SR sak 07/25: Budsjett 2025 for Leveld sokn, Torpo sokn og Ål sokn.

SR sak 08/25: Orienteringar

**SR sak 01/25: GODKJENNING AV MØTEPROTOKOLL FRÅ MØTE 03.12.2024**

 **OG MØTEINNKALLING 14.01.2025.**

**Saksdokument:**

1.Møtebok frå møtet 03.12.2024

Dokumentet ligg ved saka.

**Saksopplysningar:**

Møtebok frå møtet i Leveld, Torpo og Ål sokneråd i møte 03.12.2024 vert lagt fram for eventuelle korrigeringar og til godkjenning.

Møteinnkallinga for møtet 14.01.2025 er lagt fram for godkjenning.

**Framlegg til vedtak:**

Leveld, Torpo og Ål sokneråd godkjenner møteboka frå 03.12.3024

Innkallinga til møtet 14.01.2025 blir godkjent.

**Leveld, Torpo og Ål sokneråd i møte 14.01.2025**

**VEDTAK :**

Leveld, Torpo og Ål sokneråd godkjenner møteboka frå 03.12.3024

Innkallinga til møtet 14.01.2025 blir godkjent.

**SR sak 02/25: EVALUERING AV JULA 2024**

**Saksdokument:**

1.Utdrag av referat frå stabsmøte 07.01.25

Dokumentet ligg ved saka.

**Saksopplysningar:**

Staben har evaluert jula, men det er viktig at også soknerådet får koma med si evaluering av det som skjedde i jula. Referat frå evalueringa til staben ligg ved som ei orientering til soknerådet.

**Framlegg til vedtak:**

Ingen framlegg til vedtak

**Frå handsaminga:**

* Veldig god tilbakemelding på julesalmemesse i Leveld i romjula.
* Folkemusikkmesse 1. juledag høgtidsstemt og trekker masse folk.
* Over 100 i Torpo og Leveld kyrkjer og over 200 i Ål kyrkje bør det vera brannvakter/fleire som hjelper til enn 1 kyrkjetenar.
* Klokkarar og kyrkjevertar får gjennomgang av branninstruks osv.
* Veldig takknemleg kyrkjelyd julaftan i Vats fjellkyrkje (120 møtte)
* Forslag om forsangarteam der det er lite song i kyrkjelyden.
* Staben må ta ansvar for å spørje om hjelp frå soknerådet når det trengs.
* Kyrkjeverja høyre med kyrkjetenar om innstruks for brannvakter og om når det skal setjast på fleire vakter.

**Leveld, Torpo og Ål sokneråd i møte 14.01.2025**

**VEDTAK :**

Soknerådet tek det som vart drøfta til etteretning.

**SR sak 03/25: AVSKJED FOR PROSTIPRESTEN**

**Saksopplysningar:**

Prostiprest Ole- Jonny Lomme har sagt opp stillinga i Hallingdal prosti og det er avskjedsgudsteneste for han søndag 16. februar i Ål kyrkje. Soknerådet må fordele ansvar og oppgåver som ligg til rådet denne dagen.

**Framlegg til vedtak:**

Ingen framlegg til vedtak.

**Leveld, Torpo og Ål sokneråd i møte 14.01.2025**

**VEDTAK :**

Soknerådet saman med soknepresten planlegg avslutningsgudstenesta.

**SR sak 04/25: DROP-IN BRYLLAUP OG DROP-IN DÅP I ÅL KYRKJE**

**Saksopplysningar:**

AU i møte 2. januar 2025 var positiv til at det blir arrangert drop-in bryllaup på valentinsdag fredag 14. februar. Det kan også vera aktuelt med drop-in dåp same dag.

Det må drøftast kva oppgåver soknerådet skal ha i denne samanheng.

**Framlegg til vedtak:**

Det blir arrangert drop-in bryllaup og drop-in dåp i Ål kyrkje 14. februar 2025.

Soknerådet har ansvar for følgjande:……….

**Leveld, Torpo og Ål sokneråd i møte 14.01.2025**

**VEDTAK :**

Det blir arrangert drop-in bryllaup og drop-in dåp i Ål kyrkje 14. februar 2025.

Frøydis og Liv blir med som vertskap.

**SR sak 05/25: ÅRSMØTE 2025**

**Saksopplysningar:**

Under oppgåvene til soknerådet i §12 i Kyrkjeordning for Den norske Kyrkja står det at soknerådet gir kvart år soknemøtet ei orientering om det kristelege arbeidet i soknet. Eit soknemøte er eit møte der alle medlemene i soknet kan møte. Det er dette møtet som blir kalla årsmøte. Sokneråda skal der gje ei orientering frå årsmelding og rekneskap. Det er viktig å merke seg at det er soknerådet sjølv som vedtek årsmeldinga og rekneskapen og ikkje soknemøtet, men soknemøtet skal få orientering om innhaldet. I Handbok for sokneråd og kyrkjelege fellesråd står det at det årlege soknemøtet gir grunnlag for debatt om planar og prioriteringar.

AU i møte 2. januar gjorde framlegg om å ha årsmøte 11. mai rett etter gudstenesta i Leveld kyrkje og med kyrkjekaffe der representantane frå Leveld tek ansvar for kyrkjekaffen denne dagen. Soknerådet må ta stilling om dei vil gå for dette forslaget.

**Konsekvensar for barn og unge:**

Korleis kan vi som sokneråd leggja til rette for å få ungdomen med på årsmøte – ungdomsdemokrati?

Er det mogleg og aktuelt å la nokon oppgåver/framlegg vera ungdomen sine?

**Vurdering:**

 Dersom ein greier å få debatt om det kyrkjelege arbeidet på soknemøtet/årsmøtet så kan dette vera eit godt grunnlag for arbeid med vidare planar.

**Framlegg til vedtak:**

1. Det blir avvikla årsmøte for sokna i Leveld, Torpo og Ål søndag 11. mai etter gudstenesta i Leveld kyrkje med kyrkjekaffe.
2. Representantane i soknerådet som er frå Leveld tek ansvar for kyrkjekaffen.
3. Program for møtet blir :……….

**Frå handsaminga:**

Sokneprest/kyrkjeverje sjekkar ut om lokal grunnordning må takast i møtet for kvart sokn eller kan vedtakast i eit samla møte.

**Leveld, Torpo og Ål sokneråd i møte 14.01.2025**

**VEDTAK :**

1. Det blir avvikla årsmøte for sokna i Leveld, Torpo og Ål søndag 11. mai etter gudstenesta i Leveld kyrkje med kyrkjekaffe.
2. Representantane i soknerådet som er frå Leveld tek ansvar for kyrkjekaffen.
3. Program for møtet blir gjennomgang av årsmeldingar og kva ein ynskjer å arbeide medframover.

**SR sak 06/25: STATUS KYRKJEBLADET**

**Saksdokument:**

1. SR sak 139/24

**Saksopplysningar:**

I tidlegare sak 139/24 kjem det fram at Line Bakke og Ingvild Kringlebotten Stautland avsluttar engasjementet i kyrkjebladet etter mars-nummeret 2025. Det vart på desember-møtet til soknerådet gjort vedtak om ein del namn som skulle spørjast om å delta i ein redaksjon etter mars 2025. Soknerådet må drøfte saka vidare utifrå kva som har vorte resultatet av dei forespørslane som er sendt ut.

Det kom mange klager inn til kyrkjekontoret om personar som ikkje har motteke desemberutgava av kyrkjebladet for Ål. I tillegg kom det alt for få eksemplar til kontoret slik at ikkje alle som får tilsendt blad frå kontoret, fell dette i desember. Kyrkjeverja tok kontakt med distribusjonen I Hallingdølen om denne saka og dei skulle ta det opp med dei som køyrer distribusjon her på Ål. For lite blad til kontoret vart også drøfta med Hallingdølen og det kan verke som det blir trykt for få eksemplar. Denne saka bør sjekkast meir ut for at det ikkje kjem for få blad når neste nummer skal ut.

**Framlegg til vedtak:**

1. Drifta av Ål kyrkjeblad blir organisert som følgjer etter mars 2025:……………
2. Kyrkjeverja tek kontakt med Hallingdølen for å gjennomgå den avtalen som er forhandla fram og det må vurderast om denne bør endrast.

**Leveld, Torpo og Ål sokneråd i møte 14.01.2025**

**VEDTAK :**

1. Soknerådet spør fleire om å delta i redaksjon for kyrkjebladet. Anne Gerd spør Lars eller Johanne Marie Jordet. Liv spør Odd Skarsgard. Inger Elise sit i komite frå før. Line blir spurt om å vera i redaksjonen vidare.
2. Kyrkjeverja tek kontakt med Hallingdølen for å gjennomgå den avtalen som er forhandla fram og det må vurderast om denne bør endrast.

**SR sak 07/25: BUDSJETT 2025 FOR LEVELD SOKN, TORPO SOKN OG ÅL SOKN.**

**Saksdokument:**

1. Budsjettforslag Leveld sokn
2. Budsjettforslag Torpo sokn
3. Budsjettforslag Ål sokn

Alle ligg som vedlegg

**Saksopplysningar:**

Det er sett opp eit budsjettforslag til alle tre sokna, men dette er berre tal som kan endrast på. Dessutan er ikkje alle midlane budsjettert då soknerådet sjølv må vurdere kva som skal prioriterast. I tillegg kan dei tala som er sett opp justerast i samband med prioritering

Alle raude tal er nye tal. Svarte tal i budsjettkolonna er der tala det same som var i 2024.

Det er gjort nokon endringar i forslaget:

* I tidlegare budsjett er ikkje kollekt og tilskot til diakoni delt. Dette er nå delt i forslag for 2025.
* Midlar til BUK og Kyrkjetorsdag er flytta til fellesrådsbudsjett for å samle all trusopplæring på ein plass. Dette må soknerådet ta stilling til om dei er samde i. (Supertorsdag er ført i fellesrådsrekneskap i 2024 og BUK har det ikkje vore i 2024). Fordel med alle utgifter og inntekter til kyrkjeleg opplæring på eit rekneskap ved rapportering.
* Det er lagt inn forslag på alle tre sokneråda om deltaking i Ungdomens bispedømmeråd. Summane er fordelt med 25% til Torpo og Leveld og 50% til Ål sokn. Frå før var det berre Torpo som hadde budsjettert med dette i 2024.
* Summen til revisjon er auka litt med tanke på at den har stått still i mange år.
* Annonseutgifter er stroke frå soknerådsbudsjett då kyrkjeverja si erfaring er at all annonsering blir belasta fellesrådet. Det er ikkje brukt noko av det i 2024.
* Tilskotet frå fellesrådet til soknerådet er auka med 1000 til Torpo og Leveld og 2000 kr til Ål (same fordelinga 25%, 25%, 50% som på ein del utgifter.)

Det er lagt fram eit ufullstendig talforslag som er tenkt som utgangspunkt for drøfting i soknerådet. I tillegg må resterande summar budsjetterast der soknerådet vil ha det.

**Konsekvensar for barn og unge:**

Det er lagt inn forslag på å sende ungdomar til Ungdomens bispedømmemøte. Dette er eit viktig del av å utvikle ungdomsdemokratiet i kyrkja.

**Framlegg til vedtak:**

Ingen fullstendig forslag

**Leveld, Torpo og Ål sokneråd i møte 14.01.2025**

**VEDTAK :**

Ynskjer om å kjøpe inn bålpanne til kyrkja, barnelysglobe og julestjerner til Torpo og Leveld kyrkje.

**SR sak 08/25: OREINTERINGSAKER**

* Foreløpig statestikk
* Forordning av gudstenester
* Referat frå trusopplæringsutvalet (utval for kyrkjeleg undervisning) i møte 9. januar der det blant anna blir reist spørsmål til soknerådet om å prøve ut eit par år med 4-årsbok i Leveld,

6- årsbok i Torpo og Tårnagent i Ål. Der ein samlar barn frå heile kommune.

* Orientering om kveld med Sigurd Dahle onsdag 12. februar - Utvalte prekentekster. Liv tek kontakt med Elin sekretær om annonsering. Kollekt til misjonsprosjektet.

**Framlegg til vedtak:**

Sakene teke til orientering.

**Leveld, Torpo og Ål sokneråd i møte 14.01.2025**

**VEDTAK :**

1. Soknerådet tek sakene til orientering.
2. Soknerådet vedtek at det er greitt å prøve ut med trusopplæringstiltak for heile kommunen samla i ulike kyrkjer (4- åringar i ei kyrkje, 6-åringar i ei anna kyrkje og tårnagent i den tredje kyrkja) med rullering.
3. Forordning av gudstenester i Ål kjem opp som sak i neste møte.